Piskariovo memorialinės kapinės

Piskariovo memorialinės kapinės () – kapinės, esančios Rusijoje, Sankt Peterburgo šiaurės rytuose, skirtos atminti 1941–1944 m. Leningrado blokados aukas ir vietiniame fronte žuvusius sovietinius karius. Tai didžiausios pasaulyje memorialinės kapinės, skirtos Antrojo pasaulinio karo aukoms. Kapinėse palaidoti ir per 1939–1940 m. SSRS–Suomijos karą žuvę sovietų kariai. Iš viso 186 bendruose kapuose palaidota apie 470 000 civilių gyventojų ir apie 50 000 karių. Užima 26 ha plotą.
miniatiūra|220px|left|Įėjimas į kapines
miniatiūra|left|220px|Antkapinės plokštės

Piskariovo kapinės buvo įkurtos 1939 m. tuometinio Leningrado pakraštyje ir pavadintos netoliese esančio Piskariovkos kaimo vardu. Karui baigiantis, 1945 m. vasario mėn., surengtas konkursas sukurti memorialą leningradiečiams, žuvusiems per apgultį. 1956 m. daugiau nei 26 ha teritorijoje buvo pradėtas statyti memorialinis kompleksas, kurį suprojektavo architektai J. Levinsonas ir A. Vasiljevas. Memorialas atidarytas 1960 m. gegužės 9 d., minint 15–ąsias sovietų žmonių pergalės Didžiajame Tėvynės kare metines. Amžinoji ugnis įžiebta nuo liepsnos Marso lauko aikštėje.

Memorialinį ansamblį sudaro bronzinė statula „Motina tėvynė“ (skulptoriai V. Isajeva ir R.Tauritas), granito stela su horeljefais bei įrašais ir ansamblį juosiančios šoninės sienos, deganti Amžinoji ugnis. Kapinių lankytojus prie įėjimo pasitinka dviejuose paviljonuose įrengta ekspozicija, nušviečianti Leningrado žmonių ir miesto gynėjų gyvenimą per apsiaustį. Čia vyksta gedulo iškilmės karo aukoms paminėti. Marmurinėje plokštėje įrašyta, kad nuo 1941 m. rugsėjo 4 d. iki 1944 m. sausio 22 d. ant miesto buvo numestos 107 158 aviacinės bombos, iššauti 148 478 sviediniai, žuvo 16 744 žmonės, 33 782 buvo sužeisti ir 641 803 mirė nuo bado.Monument of the Motherland (Saint Petersburg) megaconstrucciones.net Nuoroda tikrinta 2024-10-23Photographs and Videos of the Cemetery

Išilgai rytinės kapinių ribos driekiasi Leningrado gynėjų Atminties alėja. Joje įrengtos memorialinės lentos iš Rusijos, buvusios SSRS šalių ir užsienio miestų, taip pat kitų regionų bei organizacijų, dirbusių apgultame mieste.

2002 m. gegužės 9 d. šalia kapinių pašventinta medinė koplyčia, tituluota šv. Jono Krikštytojo nukirsdinimo vardu. Būsimos šventovės vietoje pastatytas kryžius.

 Šaltiniai 

 Nuorodos 

 Oficiali svetainė

Kategorija:Sankt Peterburgo kapinės